திருவுந்தியார் உரை

திருவுந்தியார் என்னும் சித்தாந்த நூலுக்கு நல்லதோர் உரை எழுதப்பட்டுள்ளது. உரை எழுதியவரின் பெயர் தெரியவில்லை.மாணிக்கவாசகரின் திருவுந்தியார் என்னும் சைவத் திருமுறைப் பகுதி வேறு. உரை தெளிவாகப் பொருள் உணரும் வகையிலும், ஆங்காங்கே சில இலக்கணக் குறிப்புகளுடனும் அமைந்துள்ளது. 16 ஆம் நூற்றாண்டில் தோன்றியது.திருக்களிற்றுப்படியார் என்னும் நூலுக்கு எழுதப்பட்டுள்ள உரையும் இத்துடன் உள்ளது.  
 உரை தரும் தெளிவுகளில் சில 
 யோகப் பயிற்சியினாலே பிராணவாயுவை உள்ளடக்கித் தன்னுடைய போதத்தை அறிவை இறைவனிடத்துச் செலுத்துவதே வெற்றி. அல்லாத முயற்சிகள் இழிவு.பாடல் 22
 இரவாகிய ஆணவமும், பகலாகிய மாயையும் இல்லாத இன்ப வெளியாகிய இறைவனிடம் அறிவால் உந்தி, பற.பாடல் 20
 உந்தி பற என்பதற்கு இவர் கூறும் பொருள் விளக்கங்கள். (1) குற்றங்களினின்றும் உந்தி பற.குற்றத்திலிருந்து நீங்குவீராக (2) பற என்பது ஒருமை பன்மை மயக்கம்.மூச்சைப் பறக்க விடு, அறிவைப் பறக்கவிடு என்றால் இரண்டும் ஒருமை. மூச்சையும் அறிவையும் பறக்கவிடு என்றால் பன்மை (3) தீமைகளெல்லாம் பறந்து போம்படி நிற்பீர்.

 அடிக்குறிப்பு 

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்